钦定古今图书集成/方舆汇编/职方典/第1381卷 > 琼州府驿递考 府志
## 钦定古今图书集成/方舆汇编/职方典/第1381卷 > 琼州府驿递考 府志

本府。〈琼山县附郭。〉

琼台驿　在县西北隅。明置，为使客往来驻节之所，今废。

递运所　在县北十里海口都。明洪武九年，创递公文渡海。隆庆戊辰年裁革，久废。

府前总铺　去县治东一里。东历张吴铺至崖州，共一千一百一十里；西路历二水铺至崖州，共一千一百三十里；中路历谭押铺至会同县，共三百五里；北路至环海铺十里。

张吴铺　在本都

卢浓铺　今改“黎村。”

抱龙铺　在万都

赤草铺　在大摄都

二水铺　在西厢一

叶里铺　在苍驿都

五原铺　在本都

石山铺　在本都

谭押铺　在大来都

挺村铺　在大挺都

迈丰铺　在遵都

博门铺　在梁陈都

环海铺　在海口都，去县十里。渡海北接徐闻沓磊铺。

澄迈县

西峰驿　在那蓬都。东至澄迈县五十里，西至临高县七十里。今废。

县门铺　自府门铺至此六十里。

七里铺　在万全都

颜村铺　在了浪都

多峰铺　在封平都

稍阳铺　在那舍都

沙池铺　今废

西安铺　在南渚都，废。

那黎铺　在那蓬都

土门铺　在那托都

森山铺　在那托都

按《县志》：“本县急递共九铺，俱明洪武三年知县刘时敏建立。额编铺司一名，每铺铺兵二名。” 今存八铺，司兵共一十七名。县门铺，司一兵二。县东之铺，由县至旧万全都十里，有七里铺，系往府路，此下每铺兵二。县南之铺，由县至那舍都三十里，有王村铺，往定安路，今废。县西之铺，去县十里，有颜村铺，系了浪都，去县二十里。有多峰铺，系封平都，去县三十里。有稍阳铺，系封平都，去县四十里。有那黎铺，系那蓬都，因更“官路” 改沙池铺，去县五十里。有土门铺，系那托都，改西峰。西安铺，去县六十里。有森山铺，系那托都，改黄峒铺，建巡司于此。去森山十里有那羊岭，系澄、临分界。

定安县

县门铺　自府门铺至此一百四十五里。按《县志》：“在县门右” ，西至澄迈八十里，北至博门铺十里，南至居丁铺三十里。

居丁铺　在李家村。按《县志》：在居腰都，南至黄竹铺三十里。

黄竹铺　在黄竹都，至会同黄藤铺三十里。按《县志》，“定安原无驿递，明弘治辛酉因苻南蛇反，朋粮七十石，编佥夫一名，该银七两，共五十二名，权拨补义宁、德化二驿。嘉靖七年，乡官王仕衡奏明，永行停革。”

文昌县

宾宰驿　在何恭都。西北去琼台驿八十里，东南去文昌县六十里。原有驿丞，明万历三十年裁。

长岐驿　在白延都。北去文昌六十里，南去曾同县七十里，并裁。

县门铺　自府城至此一百里。

那文铺　在那郭都，《县志》作“那丹铺。”

窑灶铺　在北山都

凌村铺　在南矺都

迈号铺　在迈陈都

同平铺　在多陈都

长宁铺　在多陈都

赤崖铺　在白延都

按《县志》，尚有赤草、太冲二铺，又旧有宾宰、葫芦、赤历、青山四铺。明万历间，官道改，而西四铺遂废。

会同县

县门铺　自文昌县门铺至此一百三十里。《会通》铺　在太平都。

平定铺　在端赵都

新安铺　在积善都

黄藤铺　在嘉会都

乐会县

县门铺　自会同县门铺至此六十里。昔在县西，今改“县南。”

顿兴铺　在下北编乡

湿泉铺　在下《上踢》乡。

分界中火铺　在县南二十里。

临高县

县门铺　自澄迈门铺至此一百二十里。长川铺　在探历都。

潮阳铺　在石牌都

下水铺　在探历都

那羊铺　在探历都

官荣铺　在那虞都。以上东路。

新兴铺　在县郭都

槐阴铺　在那绵都。以上西路。

儋州

归姜驿　在谭乐都。久废。

田头驿　在西南镇南巡检司右。

大村驿　在安海巡司右。今俱废。

州门铺　，自临高县门铺至此二百三十里。那骞铺　　　，归姜铺　　　，司徒铺。

榕桥铺　俱在谭乐都

十里铺　在天堂都

松林铺　在零村都

顿桥铺　　　，何村铺　　　，那落铺　，俱在大英都。

田头铺　附驿

大村铺　附大村驿

沙沟铺　　　，煎茶铺　　　，永村铺。

新港铺　　　、抱驿铺　　　、大员铺。

小员铺　俱在“《抱驿》都。”

按《州志》：“驿铺十有九，每铺正厅三间，东西廊房各三间，邮亭一，正门一，俱明成化十年知州罗杰建。”

昌化县

县门铺　自州门至此二百九十里。

北黎大南铺　、小南铺　　　、天冲铺　，俱在北富乡。

神泉铺　在北黎

小员铺　　　富丰铺　俱在抱驿都。

万州

多陈铺　在莲塘村。久裁革。

州门铺　自乐会县门铺至此一百二十里。按《州志》，“在分司左。”

冯吴铺　在宣义都

莲塘铺　在多陈驿。按《州志》：在州东三十里司馆右。

勒赛铺　在广城都。按《州志》，在州东北四十里黎墓村。

田头铺　在州东北五十里。

多陈铺　在黎宁都。按《州志》，在州东北六十里合岭。

驰星铺　《州志》作“星驰铺。” 在州北七十里，龙滚渡之后。以上东路。

踢容铺　在州西十里踢容渡。

黎岐铺　在州西南二十里。

青藤铺　以上西路

周村铺　在州东十里大路侧。

陵水县

乌石驿　在乌石乡。久革。

县门铺　自万州州门铺至此九十里。

乌石铺　附“乌石驿。”

田头铺　在乌石乡

牛岭大寨　在兴调乡

顺潮铺　在岭黎乡

鸭塘铺　　　、石赖铺　俱在石岭乡。

崖州

都许驿　在崖州怀义乡，西去州一百八十里。明洪武初，知州甘义创。成化间，知州徐琦修，馆库夫马同。隆庆戊辰，并通远巡司兼理。

太平驿　在州藤桥村。东北去陵水县二百里，西去都许驿二百里。明洪武三年，知州甘义创于藤桥东。成化间，知州徐琦迁今治，马夫十名。馀同。隆庆戊辰，并藤桥巡司兼理。

义宁驿　在州西黄流都，北去感恩县一百一十里，南去德化驿三十里。明洪武三年，知州甘义创，后知州徐琦、何冈修。库子一名，馆夫二名，马夫三十五名，马三槽。

德化驿　在州乐罗村，东去州七十里。明洪武三年，知州甘义建抱拖村。永乐间迁今治。成化间，知州徐琦重修。库子馆夫马夫马俱同义宁。嘉靖年间裁革。

州门铺　，东自陵水县县门铺至此五百八十里，西自感恩县县门铺至此三百二十里。藤桥铺　　　，小桥铺　　　，榆林铺。

三亚铺　　　、银铺　　　　、都许铺　，俱近《都许驿》。

郎凤铺　在怀义乡

新村铺　在东厢

南山铺　以上东路

抱驾铺　　　、黄流铺　　　、抱岁铺　，俱在乐罗乡。

佛老铺　在黎伏乡

落罗铺　在本都，附“德化驿。”

抱拖铺　　　、南浅铺　俱在高岭村。

南乐铺　在西厢。以上西路。

感恩县

县门铺　自昌化县门铺至此一百里。

南港铺　　　、岭头铺　　　、白沙铺　俱在南丰都。

按《县志》，甘泉驿在县南三十里白沙铺左，明正统间废，基址犹存。大南驿在县北，正统间废。